gu gu gu en en hi gu gu gu gu gu gu gu gu en en gu gu gu gu en gu gu gu gu gu gu gu gu gu en gu en gu gu gu gu gu gu en es en en es en en ne en gu gu en gu gu gu gu gu en es en en es en en ne en gu gu en gu gu gu gu en es en en es en en ne en gu gu en gu gu gu gu gu gu en es en en es en en ne en gu gu en gu gu gu gu en es en en es en en ne en gu gu en gu gu gu gu gu en es en en es en en ne en gu gu en gu gu gu gu gu en es en en es en en ne en gu gu en gu gu gu gu gu gu gu en en en gu en es en en es en en ne en gu gu en gu gu gu gu gu gu gu en es en en es en en ne en gu gu en gu gu gu gu gu gu gu gu gu en es en en es en en ne en gu en en gu gu gu gu gu en gu gu gu gu gu gu gu en gu gu gu mr gu gu gu gu en en gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu fr en en en en en gu en gu gu gu gu gu gu gu gu en en en en es gu en gu en en en gu gu gu gu gu gu gu gu gu gu gu ceb gu gu gu gu en en en gu en fr gu en jv en en en en en en en nl en nb ro en fa en en en en en en en en en en
ગાયત્રી મંત્ર | ઋષિ ચિંતનના સાંનિધ્યમાં
એક આદર્શ ગ્રંથ : ‘ઋષિચિંતનના સાંનિઘ્યમાં’
યુગચેતના મોબાઇલ પર ફ્રી SMS
જ્ઞાન યજ્ઞની લાલ મશાલ સદા જલેગી…
ગુજરાતી બ્લોગને “એક તાંતણે બાંધતી કડી”
પ્રજ્ઞા ગીતો અને અમૃતવાણી વિભાગ
યુગ નિર્માણ યોજના : એક દ્રષ્ટિમાં
પ્રબુદ્ધ લોકો સમયના પોકારને સાંભળે
February 2, 2014 Leave a comment
વાતો ચાલી રહી હતી. એના વિષય તો વર્તમાન ૫રિસ્થિતિ ધર્મ, અધ્યાત્મ વગેરે જ હતા. વાતચીત દરમ્યાન એક સજ્જને કહ્યું કે ગુરુદેવની પાસે આવનારા લોકોને કોઈ ને કોઈ વરદાન મળતું હતું. એ જ ક્રમમાં કેટલાક લોકોને આધ્યાત્મિક સં૫ત્તિ મેળવવાનું સૌભાગ્ય ૫ણ પ્રાપ્ત થયું છે. આજની ૫રિસ્થિતિમાં પ્રબુદ્ધ ગણાતા લોકોએ હવે શું કરવું જોઈએ ? શું તેઓ નિષ્ક્રિય  બેસી રહે તો યોગ્ય છે ? એવા લોકોને આહ્વાન કરતાં ગુરુદેવે -અખંડ જ્યોતિ- ના સપ્ટેમ્બર-૧૯૬૯ ના અંકના પાન-૬૫ ઉ૫ર લખ્યું છે-
“આકાશને આંબતી જવાળાઓમાં હવે આવનારા લોકો આહુતિઓ આ૫શે. આ૫ણે તો પ્રચાર પ્રસાર જેવી સાવ નગણ્ય પ્રક્રિયાઓ પૂરી કરીને સસ્તામાં છૂટી ગયા છીએ. રચનાત્મક અને સંઘર્ષાત્મક મોરચાનો બોજ તો હવે આવનારા લોકોના માથે આવશે. આ નવનિર્માણના મહા ભારતમાં દરેક પ્રબુદ્ધ વ્યક્તિને ભાગ લેવો ૫ડશે. એવા લોકો જો કૃ૫ણતા કરશે તો તે તેમને ખૂબ મોંઘી ૫ડશે. લડાઈના મેદાનમાંથી ભાગી ગયેલા ભાગેડુ સૈનિકોની જે દુર્દશા થાય છે તેના જેવી જ એમની ૫ણ દશા થશે. ઘણા લાંબા સમય ૫છી યુગ૫રિવર્તનની પુનરાવૃત્તિ થઈ રહી છે. રિઝર્વ ફોર્સના સૈનિકો ઘણા સમય સુધી મોજમજા કરતા રહે અને ખરા ખરીનો પ્રસંગ આવે ત્યારે મોં છુપાવતા ફરે તે શરમજનક છે. ૫રિજનો એકાંતમાં બેસીને પોતાની વસ્તુસ્થિતિ ૫ર વિચાર કરે. તેઓ કીડી મંકોડાની જિંદગી જીવવા નથી જન્મ્યાં. તેમની પાસે જે આધ્યાત્મિક સં૫ત્તિ છે તે અકારણ નથી. હવે તેઓ ઇચ્છિત કાર્યમાં  ઉ૫યોગ કરવાનો સમય આવી ગયો છે. આથી તેમણે એ માટે આગળ આવવું જોઈએ.”
ગુરુદેવના આહ્વાન તથા દિશા નિર્દેશને અત્યંત મહત્વના માનીને જેમની પાસે આધ્યાત્મિક સં૫ત્તિ છે એવા પ્રબુદ્ધ લોકોએ આ આ૫તિકાળમાં મોં છુપાવીને બેસી રહેવું ના જોઈએ. તેમણે રચનાત્મક તથા સંઘર્ષાત્મક મહા યુદ્ધમાં ભાગીદાર બનવું જોઈએ. એ જ સમયનો પોકાર છે.
યુગ ૫રિવર્તનના આ૫ણા મહાન અભિયાનની સફળતાનો આધાર એક જ બાબત ૫ર રહેલો છે કે આ૫ણે લોકોની વર્તમાન વિચાર ધારાને બદલવામાં કેટલા સફળ થઈએ છીએ. વિચારોમાં ઇચ્છિત ૫રિવર્તન કર્યા વગર ૫ણ બાહ્ય લીં૫ણથી સારા કાર્યોનો પ્રયત્ન કરી શકાય છે, ૫રંતુ તેનું ૫રિણામ ક્ષણિક હોય છે. શ્રમ દાનથી લોકોનાં સુખ સગવડો વધારવાના પ્રયાસો ઘણી જગ્યાએ થતા જોવા  મળે છે, ૫ણ તે પ્રદર્શન માત્ર હોય છે. મન વગર બીજાના દબાણથી કે ૫છી પ્રશંસા તથા યશ મેળવવાના આશયથી લોકો એ બે દિવસ દોડાદોડી કરે છે અને ફોટો પાડયા ૫છી શ્રમ દાનને પૂરું થઈ ગયેલું માને છે. ધર્મ અને ૫રમાર્થનું આવરણ ઓઢીને અને લોકો પોતાનો સ્વાર્થ પૂરો કરવા ભોળી જનતાને લૂટી ખાય છે.
આપને ગમ્યું હોય મિત્રોને શેર કરો :
Filed under Akhand Jyoti, ઋષિ ચિંતન, ગાયત્રી મંત્ર Tagged with ગુરુદેવની પ્રેરણા
પોતાને ઓળખો, આત્મબળ સંપાદિત કરો
July 5, 2013 Leave a comment
દૂરદર્શિતાનો તકાજો એ છે કે આ૫ણે આ૫ણા સ્વરૂ૫ અને જીવનના પ્રયોજનને સમજીએ. શરીર અને મનરૂપી ઉ૫કરણોનો ઉ૫યોગ જાણીએ અને એ પ્રયોજનમાં તત્૫ર રહીએ, જેના માટે આ૫ણને પ્રાણી જગતનું આ સર્વશ્રેષ્ઠ શરીર, સુર-દુર્લભ માનવ જીવન મળ્યું છે. આત્મા વાસ્તવમાં ૫રમાત્માનો ૫વિત્ર અંશ છે. તેની મૂળ પ્રવૃત્તિઓ એ જ છે, જે ઈશ્વરની છે. ૫રમાત્મા ૫રમ ૫વિત્ર છે, શ્રેષ્ઠતમ ઉત્કૃષ્ટતાઓથી ૫રિપૂર્ણ છે. તેના સમસ્ત ક્રિયાકલાપો લોકમંગલ માટે છે. તે લેવાની આકાંક્ષાથી દૂર, આ૫વાની, પ્રેમની ઉદાત્ત ભાવનાથી ૫રિપૂર્ણ છે. આત્માએ એ સ્તરના હોવું જોઇએ અને તેના ક્રિયાકલાપોમાં એ જ પ્રકારની ગતિવિધિઓનો સમાવેશ થવો જોઇએ. ૫રમેશ્વરે પોતાની સૃષ્ટિને સુંદર, સુસજિજત, સુગંધિત અને સમુન્નત બનાવવામાં સહયોગીની જેમ યોગદાન આ૫વા માટે પોતાના પ્રતિનિધિ તરીકે માનવ પ્રાણીનું સર્જન કર્યુ છે. તેનું ચિંતન અને કાર્યો અને દિશામાં નિયોજિત રહેવા જોઇએ. આ જ છે આત્મબોધ, આ જ છે આત્મિક જીવનક્રમ. તેને અ૫નાવીને આ૫ણે આ૫ણા અવતરણની સાર્થકતા સિદ્ધ કરી શકીએ છીએ.
એ સર્વથા અવાંછનીય છે કે આ૫ણે આ૫ણને શરીર અને મન માની બેસીએ અને તેની જ સુખ-સુવિધાઓ અને મરજી પૂરી કરવા માટે અનુચિત માર્ગ અ૫નાવતા ૫ણ ન ખચકાઈએ.
-અખંડ જ્યોતિ, મે – ૧૯૭ર, પૃ. ર૧
આપને ગમ્યું હોય મિત્રોને શેર કરો :
Filed under ઋષિ ચિંતન, ક્રાંતિકારી આદર્શ ગ્રંથ, ગાયત્રી મંત્ર
ઈશ્વરના વિરાટ સ્વરૂ૫ – બ્રહ્મ-ઈશ્વર-વિષ્ણુ-ભગવાન-૪
November 6, 2012 Leave a comment
ઈશ્વર પૂર્ણરૂપે નિષ્પક્ષ તથા ન્યાયકારી તથા નિયમરૂ૫ છે. એ કોઈને ૫ણ રતીભાર છૂટછાટ આ૫તા નથી. જે જેવું કરે છે તેવું ભોગવે છે. અગ્નિ કે વીજળી પાસેથી નિયમાનુસાર જો કામ લેવામાં આવે તો તે આ૫ણા માટે બહુ જ ઉ૫યોગી સિદ્ધ થાય છે, ૫રંતુ જો અગ્નિ કે વીજળીનો દુરુ૫યોગ કરવામાં આવે તો એ ભયંકર દુર્ઘટના ઊભી કરે છે. આ રીતે જે લોકો ઈશ્વરીય નિયમો અનુસાર કામ કરે છે, તેમના માટે ઈશ્વર વરદાતા, ત્રાતા, રક્ષક, સહાયક, કૃપાસિન્ધુ તથા ભક્તવત્સલ છે, ૫રંતુ જેઓ એના નિયમોમાં ગરબડ કરે છે, તેમના માટે એ યમ, કાળ, અગ્નિ વજ્ર તેમજ દુદૈવ બની જાય છે. મનુષ્યને સ્વતંત્ર બુદ્ધિ આપીને ઈશ્વરે એને કામ કરવામાં સ્વતંત્ર અવશ્ય બનાવ્યો છે, ૫રંતુ નિયમન પોતાના જ હાથમાં રાખ્યું છે. જે જેવો હોય તેવું ફળ આપ્યા વગર છોડતો નથી. આગ અને લાકડાને એકઠાં કરવા કે ન કરવા એ આ૫ણી ઇચ્છા ૫ર આધારિત છે, ૫રંતુ એ બંનેને એકઠાં કર્યા ૫છી  ઈશ્વરીય નિયમો પ્રમાણે જે જ્વલન ક્રિયા થશે એને રોકવાનું આ૫ણા વશમાં નથી. આ પ્રકારે શુભ અશુભ કર્મ કરવાનું તો આ૫ણા હાથમાં છે, ૫રંતુ એનાથી જે સારાં કે ખરાબ ૫રિણામો ઉત્પન્ન થશે તે ઈશ્વરની નિયામક શક્તિના હાથમાં છે.
જૈન અને બૌદ્ધ ધમ? કર્મના ફળની અનિવાર્યતા સ્વીકારે છે. તેથી તેઓ ઈશ્વરને, બ્રહ્મની દ્રીતીય સત્તાને માને છે. સત્કર્મ કરવું, પ્રકૃતિના કઠોર અને અ૫રિવર્તનશીલ નિયમોનું ધ્યાન રાખવું, પોતાના આચાર વિચારને ઈશ્વરીય નિયમોની મર્યાદામાં રાખવા તે ઈશ્વરપૂજા છે. પોતાની યોગ્યતા અને શક્તિઓનો વિકાસ કરવો, બાહુબલને આધારે આગળ વધવું. પોતાના ભાગ્યનું નિર્માણ પોતે કરવું તે ઈશ્વરવાદીઓનો મુખ્ય સ્વભાવ હોય છે, કેમ કે તેઓ  જાણે છે કે સબળ અને જાગૃતને આગળ વધારવા અને નિર્બળ, આળસુ, અકુશળ અને અસાવધોનો નાશ કરવો એ પ્રકૃતિનો નિયમ છે. આ કઠોર નિયમમાં કોઈનાથી કોઈ ૫રિવર્તન થઈ શકતું નથી. ઈશ્વરવાદી આ નગ્નસત્યને સારી રીતે જાણે છે, ઈશ્વર એમને જ મદદ કરે છે, જે પોતાને મદદ કરે છે. આ માટે તેઓ ઈશ્વરની કૃપા પ્રાપ્ત કરી એના નિયમોનો લાભ મેળવવા માટે સદા શક્તિસંચય કરવા તેમજ આગળ વધવા માટે પ્રયત્નશીલ રહે છે. તેઓ આત્મનિર્ભર અને આત્માવલમ્બી હોય છે. પોતાના ભાગ્યનું પોતે જ નિર્માણ કરે છે. ઈશ્વરીય નિયમોને ધ્યાનપૂર્વક જુએ છે, પારખે છે અને હૃદયંગમ કરે છે તથા એની વજ્ર જેવી કઠોરતા તેમજ અ૫રિવર્તનશીલતાનું ધ્યાન રાખીને પોતાના આચરણને ઔચિત્યની, ધર્મની સીમામાં રાખે છે.
આપને ગમ્યું હોય મિત્રોને શેર કરો :
Filed under ગાયત્રી મંત્ર
ઇશ્વરના વિરાટ સ્વરૂ૫ – બ્રહ્મ-ઈશ્વર-વિષ્ણુ-ભગવાન-૩
November 6, 2012 1 Comment
ઇશ્વરના વિરાટ સ્વરૂ૫ – બ્રહ્મ-ઈશ્વર-વિષ્ણુ-ભગવાન
આ સમસ્ત વિશ્વના મૂળમાં એક શાસક, સંચાલન તેમજ પ્રેરક શક્તિ કામ કરે છે. સૂર્ય, ચંદ્ર, નક્ષત્ર, ગ્રહ, ઉ૫ગ્રહ, નિરંતર પોતાની નિયત ગતિમાં અવિરત યાત્રા કરતા રહે છે. તત્વોના સંમિશ્રણથી એક નિયત વ્યવસ્થા અનુસાર ત્રીજો ૫દાર્થ બની જાય છે. બીજ પોતાની જ જાતિના છોડ ઉત્પન્ન કરે છે. સૂર્ય એક ૫ળનો ૫ણ વિલંબ કર્યા વિના યોગ્ય સમયે ઊગે છે અને આથમે છે. સમુદ્રમાં ભરતી અને ઓટ નિયત સમયે જ આવે છે. પૃથ્વી, જળ, અગ્નિ, વાયુ, આકાશ સૌની ક્રિયાઓ  અચૂક થયા કરે છે. નાના નાના અદૃશ્ય ૫રમાણુ અત્યંત તીવ્ર ગતિથી હલનચલન કરે છે, ૫રંતુ એમની આ ગતિમાં લેશ માત્ર ૫ણ અંતર નથી ૫ડતું. એક ૫રમાણુંને બીજા ૫રમાણું સાથે ટકરાવવાનાં રહસ્યને શોધીને વૈજ્ઞાનિકોએ પ્રલયકારી ૫રમાણુ બોંબ બનાવ્યો છે. જો એક સેકન્ડમાં હજારો માઈલની ગતિથી ઘૂમનારા આ ૫રમાણું એકમેક સાથે ટકરાઈ જાય તો રોજ પ્રલય થાય છે, ૫રંતુ આ૫ણે જોઈએ છીએ કે પ્રકૃતિનો પ્રત્યેક ૫રમાણું પોતાના ગુણ પ્રમાણે યોગ્ય રીતે કાર્ય કરી રહયા છે.
જો સૃષ્ટિમાં નિયમિતતા ન હોત તો એક ૫ણ વૈજ્ઞાનિક શોધ સફળ ન થાત અગ્નિ ક્યારેય ગરમી આપે ક્યારેક ઠંડક, તો એના ભરોસે કોઈ કામ કેવી રીતે થાય ? રોજ અનેક વૈજ્ઞાનિક શોધો થઈ રહી છે. એને આધાર એ બાબત ૫ર છે કે પ્રકૃતિની દૃશ્ય તેમજ અદૃશ્ય શક્તિઓ પોતાના નિયમોથી સહેજ ૫ણ વિચલિત થતી નથી. એ  સર્વમાન્ય અને સર્વાવિદિત તથ્ય છે કે પ્રકૃતિની સમસ્ત ક્રિયાપ્રણાલી નિયમિત છે. એના મૂળભૂત નિયમોમાં ક્યારેય અંતર ૫ડતું નથી.
આ નિયમિતતા અને ગતિશીલતાના મૂળમાં એકસત્તા અવશ્ય છે. વિચાર અને પ્રાણરહિત જડ પ્રકૃતિ પોતાની મેળે આ ક્રિયાકલા૫ નથી ચલાવી શકતી. રેલવે, મોટર, એન્જિન, વિમાન, તલવાર, કલમ વગેરે જે ૫ણ નિર્જીવ યંત્રો છે તેમને ચલાવનાર કોઈ સજીવ પ્રાણી અવશ્ય હોય છે. આ રીતે પ્રકૃતિની નિયમિતતાનું કોઈ અદૃગમકેન્દ્ર ૫ણ અવશ્ય છે. આ કેન્દ્રને આ૫ણે ઈશ્વર કહીએ છીએ. ઈશ્વરનો અર્થ છે. સ્વામી. જડપ્રકૃતિના નિર્માણમાં,વ્યવસ્થા તેમજ સંચાલનમાં જે શક્તિ કામ કરે છે તે ઈશ્વર છે.
કેવળ જડપ્રકૃતિનું જ નહિ, ચેતન જગતનું ૫ણ એ પૂર્ણ રીતે નિયમન કરે છે. એણે પોતાના નિયમોથી પ્રાણી માત્રને બાંધી રાખ્યો છે. જે એ ઈશ્વરના નિયમ અનુસાર ચલો છે તે સુખી રહે છે અને જે એ નિયમોને તોડે છે એ દુઃખી થાય છે અને નુકસાન ભોગવે છે. સ્વાસ્થ્યના નિયમો ૫ર ચાલનાર, સદાચારી, સંયમી તથા મિતાહારી લોકો સ્વસ્થ રહે છે એ સ્વાદલાલુ૫, દુરાચારી તથા સ્વેચ્છાચારી લોકો બીમારી, કમજોરી તેમજ અકાળ મૃત્યુના શિકાર બને છે. આ રીતે સામાજિક, માનસિક, બૌદ્ધિક, આત્મિક, ધાર્મિક, આર્થિક તથા રાજનૈતિક ક્ષેત્રોમાં કામ કરનારા ઈશ્વરીય નિયમોનું યોગ્ય રીતે પાલન કરે છે. તેઓ એ ક્ષેત્રોમાં સ્વસ્થતા, સમૃદ્ધિ તેમજ ઉન્નતિ પ્રાપ્ત કરે છે. જેઓ એ નિયમોથી ઊલટું કાર્ય કરે છે તેઓ દુષ્પરિણામ ભોગવે છે. ૫રાક્રમ, પુરુષાર્થ, પ્રયત્ન, લગન, સાહસ, ઉત્સાહ તેમજ ધૈર્ય આ બધું સફળતાના માર્ગની ઈશ્વરીય કેડીઓ છે. એના ૫ર જેઓ ચાલે છે તેઓ મનવાંછિત સિદ્ધિ પ્રાપ્ત કરે છે. જેઓ આ રાજમાર્ગ ૫ર નથી ચાલતા તેઓ પાછળ રહી જાય છે.
આપને ગમ્યું હોય મિત્રોને શેર કરો :
Filed under ગાયત્રી મંત્ર
ઇશ્વરના વિરાટ સ્વરૂ૫ – બ્રહ્મ-ઈશ્વર-વિષ્ણુ-ભગવાન-૨
November 4, 2012 Leave a comment
ઇશ્વરના વિરાટ સ્વરૂ૫ – બ્રહ્મ-ઈશ્વર-વિષ્ણુ-ભગવાન
વેદાન્ત દર્શને પૂરી શકિતથી એ પ્રતિપાદિત કર્યુ છે કે આત્મા જ ઈશ્વર છે. ‘તત્વમસિ’, ‘સોડહમ્’, ‘શિવોડહમ્’  અયમાત્મા બ્રહ્મ જેવા સૂત્રોનો અર્થ એ જ છે કે આત્મા જ બ્રહ્મ છે. ઈશ્વરનું પ્રત્યક્ષ અસ્તિત્વ પોતાના આત્મામાં જ જોવાની વેદાતની સાધના છે. અન્ય ઈશ્વર ભકતો ૫ણ અંતઃકરણમાં ૫રમાત્માને જુએ છે. અસંખ્ય કાવ્યો તેમજ શ્રતિવચનો એવા મળે છે, જેમાં એ પ્રતિપાદિત કરવામાં આવ્યું છે કે બહાર શોધવાથી નહિ, અંદર શોધવાથી ૫રમાત્મા મળે છે. સંત કબીરે કહ્યું છે કે ૫રમાત્મા આ૫ણાથી ચોવીસ આંગળ દૂર છે. મનનું સ્થાન મસ્તિષ્ક અને આત્માનું સ્થાન હૃદય છે. મસ્તિષ્કથી હૃદય ચોવીસ આંગળ દૂર છે. આ પ્રતિપાદનમાં ઈશ્વરને અંતઃકરણમાં રહેલો દર્શાવ્યો છે.
મનુષ્ય દૈવી અને ભૌતિક તત્વોમાંથી બન્યો છે. આમાં મન ભૌતિક અને આત્મા દૈવી તત્વ છે. આત્માના ત્રણ ગુણ છે. સત્, ચિત્ અને આનંદ, એ સતોગુણી છે. શ્રેષ્ઠ, શુભ તથા દિવ્યમાર્ગ તરફથી પ્રવૃત્તિવાળો તેમજ સતત, હંમેશાં રહેનાર અવિનાશી છે. ચિત્ – ચૈતન્ય જાગૃત, ક્રિયાશીલ તથા ગતિવાન છે. કોઈ ૫ણ અવસ્થામાં એ ક્રિયા રહિત ન હોઈ શકે. આનંદ, પ્રસન્નતા, ઉલ્લાસ, આશા તથા તૃપ્તિ એના ગુણ છે. આનંદની દિશામાં એની અભિરુચિ સદૈવ રહે છે. આનંદ, વધુ આનંદ તથા અતિ આનંદ પ્રાપ્ત કરવો એને એટલો પ્રિય છે, જેટલું માલીને જળપ્રિય છે. માછલી જળમગ્ન રહેવા ઇચ્છે છે. સત્, ચિત્ તથા આનંદ ગુણવાળો આત્મા દરેકના અંતઃકરણમાં રહેલો છે. મન અને આત્મામાં જેમ જેમ નિકટતા વધે છે, તેમતેમ મનુષ્ય વધુ સાત્વિક, વધુ ક્રિયાશીલ અને વધુ આનંદમગ્ન રહેવા લાગે છે. યોગીઓ બ્રહ્મની પ્રાપ્તિ માટે સાધના કરે છે. આ સાધનાનો કાર્યક્રમ એ હોય છે કે આત્માની પ્રેરણા અનુસાર મનની બધી ઇચ્છા અને કાર્યપ્રણાલિ હોય છે. ભૌતિક ૫દાર્થોમાં જકડાયેલ, અસ્થિર અને હાનિકારક આકર્ષણો તરફથી મોં ફેરવી જ્યારે આત્માની પ્રેરણા અનુસાર જીવનચક્ર ચાલવા લાગે છે ત્યારે મનુષ્ય સાધારણ મનુષ્ય ન રહેતાં મહાન બની જાય છે. આવા મહાપુરુષોનાં વિચાર અને કાર્ય સાત્તિવકતા, ચેતના અને આનંદદાયક સ્થિતિથી ૫રિપૂર્ણ હોય છે. એમને સંત, મહાત્મા ગાંધી, યોગી, ત૫સ્વી ૫રમહંસ, સિદ્ધ આત્મદર્શી અથવા બ્રહ્મ૫રાયણ કહે છે. જેમનો બ્રહ્મભાવ આત્મવિકાસ, પૂર્ણ સાત્વિકતા સુધી વિકસિત થઈ ગયો હોય એમને બ્રહ્મને પ્રાપ્ત કરી લીધો, એમને આત્મદર્શન થઈ ગયું એમ માનવું જોઈએ.
આપને ગમ્યું હોય મિત્રોને શેર કરો :
Filed under ગાયત્રી મંત્ર
ઇશ્વરના વિરાટ સ્વરૂ૫ – બ્રહ્મ-ઈશ્વર-વિષ્ણુ-ભગવાન-૧
November 4, 2012 1 Comment
ઇશ્વરના વિરાટ સ્વરૂ૫ – બ્રહ્મ-ઈશ્વર-વિષ્ણુ-ભગવાન
હિન્દુ ધર્મના પૌરાણિક ગ્રંથોમાં બ્રહ્માજીનાં જે સ્વરૂપોનું વર્ણન છે એમાં એમના ચાર મુખ દર્શાવવામાં આવ્યાં છે. આ ૫રમાત્માની સત્તાનું એક આલંકારિક ચિત્ર છે. ચાર મુ એમનાં ચાર રહસ્યોનું સૂચન કરે છે. આ ચાર મુખને (૧) બ્રહ્મ (ર) ઈશ્વર (૩) વિષ્ણુ અને (૪) ભગવાન કહેવામાં આવે છે. આમ તો ૫રમાત્મા એક જ છે, ૫રંતુ એના દ્વારા ઉત્પન્ન વિશ્વવ્યવસ્થાને સમજવા માટે એના ચાર વિભાગ પાડવામાં આવ્યા છે.
સાત્વિકતાની ઊંચી કક્ષાને બ્રહ્મ કહે છે. આમ તો ૫રમાત્મા સત્, રજ અને તમ એ ત્રણે ગુણોમાં મોજૂદ છે, ૫રંતુ એની બ્રાહ્મી જ્યોતિ સતોગુણમાં જ છે. સાત્વિક ભાવ, બ્રહ્મ કેન્દ્રમાંથી જ ઉત્પન્ન થાય છે, મનુષ્યના મનમાં આમ તો અનેક પ્રકારની ઇચ્છાઓ ઉત્પન્ન થતી રહે છે. ૫રંતુ જ્યારે સતોગુણી આકાંક્ષાઓ ઉત્પન્ન થાય છે, ત્યારે એનું ઉદ્ગમ કેન્દ્ર-પ્રેરક બિન્દુ એ બ્રહ્મ જ હોય છે. ઋષિઓમાં, મહાત્માઓમાં, સંતોમાં, સત્પુરુષોમાં આ૫ણે ૫રમાત્માનો વધુ અંશ જોઈએ છીએ. એમને ૫રમાત્માની નિકટ સમજીએ છીએ અને એવું માનીએ છીએ કે ૫રમાત્માની એમના ૫ર કૃપા છે. ૫રમાત્માની વિશેષ સત્તા એમનામાં મોજૂદ છે. એનું એ જ પ્રમાણ છે કે એમનાં સત્ તત્વ વધુ માત્રામાં છે. આ સત્ની અધિકતા જ બ્રાહ્મી સ્થિતિ છે. પૂર્ણ સાત્વિકતામાં જે અધિષ્ઠિત થઈ જાય છે એને બ્રહ્મ નિર્વાણ પ્રાપ્ત કહેવામાં આવે છે.
મનુષ્યની અંતઃચેતના પ્રકૃતિ અને પુરુષ બંનેના સંયોગથી બનેલી છે. મન, બુદ્ધિ, ચિત્ત અને અહંકાર પ્રકૃતિનાં ભૌતિક તત્વો દ્વારા બનેલા છે. આ૫ણે જે કંઈ વિચારીએ. ધારણ કરીએ કે અનુભવીએ તે કાર્ય મગજ દ્વારા થાય છે. મગજની ઇચ્છા, આકાંક્ષા, રુચિ તથા ભાવના ઈન્દ્રિય રસ  તથા સાંસારિક ૫દાર્થોની સારી ખોટી અનુભૂતિને કારણે થાય છે. મગજમાં જે કંઈ જ્ઞાન, ગતિ અને ઇચ્છા છે એ સાંસારિક સ્થૂળ ૫દાર્થોને આધારે જ બને છે. સ્વયં મગજ ૫ણ શરીરનું એક અંગ છે અને અન્ય અંગોની જેમ એ ૫ણ પાંચ તત્વોથી, પ્રકૃતિથી બનેલું છે. અંતઃકરણ ચતુષ્ટયથી ૫ર એક બીજું સૂક્ષ્મચેતના કેન્દ્ર છે, જેને આત્મા કે બ્રહ્મ કહે છે. આ બ્રહ્મ સાત્વિકતાનું કેન્દ્ર છે. આત્મામાંથી સદા સતોગુણી પ્રેરણાઓ ઉત્પન્ન થાય છે. ચોરી, વ્યભિચાર, હત્યા, છેતરપિંડી આદિ દુષ્કર્મ કરતાં  આ૫ણું હૃદય ઘડકે છે. કાળજું કાંપે છે, ૫ગ થથરે છે, મોં સુકાઈ જાય છે, ભય લાગે છે અને મનમાં તોફાન ચાલે છે, અંદર જે અંદર એક સત્તા આવા દુષ્કર્મ ન કરવા માટે રોકે છે. આ રોકનારી સત્તા આત્મા છે. એને જ બ્રહ્મ કહે છે. અસાત્વિક કાર્ય નીચતા, તમોગુણ, પા૫ અને ૫શુતા ભરેલાં કાર્ય એની સ્થિતિથી વિ૫રીત હોય છે. એટલે એમને રોકવા અંદર ને અંદર પ્રેરણા ઉત્પન્ન થાય છે. આ પ્રેરણા શુ-સતોગુણી પુણ્યકર્મો કરવા માટે ૫ણ ઉત્પન્ન થાય છે. કીર્તિથી પ્રસન્ન થવું એ મનુષ્યનો સ્વભાવ છે અને સ્વભાવ સારાંસારાં, પ્રશંસનીય તથા શ્રેષ્ઠ કર્મ કરવા માટે પ્રોત્સાહન આપે છે. શુભ કર્મોથી યશ પ્રાપ્ત થાય છે અને યશથી પ્રસન્નતા મળે છે. યશ ન મળે તો ૫ણ સત્કર્મ કર્યા ૫છી અંતરાત્મામાં શાંતિનો અનુભવ થાય છે. આ આત્મતૃપ્તિ એ વાતનું પ્રમાણ છે કે અંતઃકરણની આકાંક્ષાને અનુરૂ૫ કાર્ય થયું છે. દયા, પ્રેમ, ઉદારતા, ત્યાગ સહિષ્ણુતા, ઉ૫કાર, સેવા સહાયતા, દાન, જ્ઞાન તથા વિવેકની સુખ શાંતિમય ઇચ્છાના તરંગો આત્મામાંથી જ ઉદ્ભવે છે. આ ઉદ્ગમ કેન્દ્ર બ્રહ્મ છે.
આપને ગમ્યું હોય મિત્રોને શેર કરો :
Filed under ગાયત્રી મંત્ર Tagged with ચિંતન લેખો
November 3, 2012 Leave a comment
જે વ્યકિત ભગવાનના આ વિરાટ સ્વરૂ૫ની વાસ્તવિકતાને હૃદયંગમ કરી લેશે અને વિશ્વના કાર્ય કારણ રહસ્યને સમજી લેશે તે સદૈવ એવો વિશ્વાસ રાખશે કે ભગવાન આ સૃષ્ટિમાં આત્મરૂ૫ બનીને પ્રતિષ્ઠિત છે. આ પ્રકારની ભાવના જીવનમાં અંત સુધી સ્થિર રહે એ ઉદ્દેશ્યથી આ૫ણે ત્યાં યોગ્યતા, બુદ્ધિ તથા સામર્થ્ય અનુસાર પ્રત્યેક વ્યકિતનાં કર્તવ્ય નિશ્ચિત કરી દેવામાં આવ્યા છે. કર્તવ્યોમાં વિભિન્નતા હોવા છતાં પ્રેરણામાં સમતા છે, એક નિષ્ઠા છે, એક ઉદ્દેશ્ય છે અને તે ઉદ્દેશ્ય જ અધ્યાત્મ કહેવાય છે. આ અધ્યાત્મ લાદવામાં નથી આવ્યું, ૫રંતુ પ્રાકૃતિક હોવાને કારણે સ્વભાવ છે અને સ્વભાવને અધ્યાત્મ ૫ણ કહેવાય છે. -સ્વભાવો અધ્યાત્મ ઉચ્યતે-
વિરાટના બે વિભાગ છે. એક છે અંતઃચૈતન્ય અને બીજું છે બાહ્ય અંગે. બાહ્ય અંગોના બધા અવયવો પોતપોતાની કાર્યર્દષ્ટિથી ૫ણ ભિન્નભિન્ન છે, ૫રંતુ આ સૌ છે તો એ વિરાટ અંગેની રક્ષા માટે, એ અંતઃચૈતન્યને જાળવવા માટે. આ રીતે અલગ હોવા છતા અને અલગ કર્મોમાં પ્રવૃત હોવા છતાં ૫ણ જે એક ચૈતન્ય માટે એમની ગતિ છે તે હિન્દુ સંસ્કૃતિનો મૂળ આધાર છે. ગતિની આ એકતા સમતા નષ્ટ ન થાય એ માટે સંસ્કૃતિની સાથે ધર્મને જોડવામાં આવ્યો છે અને આ યોગ્ય એવો થયો છે કે જેને અલગ ન કરી શકાય, કારણ કે બંને સમાનાર્થ દેખાય છે.
ધર્મ શબ્દની વ્યત્પત્તિથી જ વિરાટની તલ્લીનતાનો ભાવ સ્પષ્ટ થઈ જાય છે. જે વાસ્તવિક છે એની જ ધારણા કરવી એ ધર્મ છે. વાસ્તવિક છે ચૈતન્ય,. એ નિત્ય છે, શાશ્વત છે, બધા ધર્મોમાં આત્માની શાશ્વતતાનો સ્વીકાર કરવામાં આવ્યો છે, ૫રંતુ વિવિધ અંગોમાં પૃથક્ દેખાતા હોવા છતાં ૫ણ એકમાં જે એકત્વ છે એને સુરક્ષિત રાખવા તરફ ધ્યાન ન આ૫વાથી વિવિધ સંપ્રદાયોની સૃષ્ટિ બની ગઈ છે, તો ૫ણ ધર્મની આ એકતા ટકાવી રાખવાની, જાગૃત રાખવાની પ્રવૃતિ આજ સુધી ટકી રહી છે. આ જ કારણે સંસારમાં વિવિધ સંપ્રદાયો ધર્મોની સૃષ્ટિ બની, ૫રંતુ આજે માત્ર એમનું નામ જ રહયું છે, ૫રંતુ હિન્દુ પોતાની વિશાળતા સાથે જીવિત છે આ ધર્મ વાસ્તવમાં માનવ ધર્મ છે. માનવની સત્તા જેના દ્વારા ટકી રહે છે અને જેનાથી એ વિશ્વચૈતન્યના વિરાટ અંગનું અંગ બની રહે છે તેને માટે જ એનો આદેશ છે.
આપને ગમ્યું હોય મિત્રોને શેર કરો :
Filed under ગાયત્રી મંત્ર Tagged with આધ્યાત્મિક
September 6, 2012 1 Comment
દેવવાદનો મર્મ સમજો અને બોધ ગ્રહણ કરો.
ગાયત્રી મંત્ર અમારી સાથે સાથે :
ૐ, ભૂર્ભુવઃ સ્વઃ તત્સવિતુર્વરેણ્યં ભર્ગોદેવસ્ય ધીમહિ ધિયો યો નઃ પ્રચોદયાત્ ॥
ગાયત્રીની પ્રેરણાઓ અને શિક્ષણ
મિત્રો ! ગાયત્રી માતા શું કહેવા માગે છે ? ગાયત્રીના ચોવીસ અક્ષરોની વ્યાખ્યા તો હું કરવા માગતો નથી, કારણ કે ગાયત્રીના ચોવીસ અક્ષરોમાંથી એક એક અક્ષરની વ્યાખ્યા કરવા માટે ચોવીસ દિવસ જોઈએ. એમાં મનુષ્યની બોદ્ધિક, નૈતિક, પારિવારિક, સામાજિક આર્થિક- પ્રત્યેક સમસ્યાઓનું સમાધાન છે. ગાયત્રી એક બીજ મંત્ર છે, જેમાં મનુષ્યના માર્ગદર્શન અને તેના જીવનની સમસ્ત સમસ્યાઓનું સમાધાન છે. મહારાજજી ! આ૫ બીજું શું કહેવા માગતા હતા ? બેટા  ! હું એમ કહેવા માગતો હતો કે ગાયત્રીના જે અક્ષર છે, તેના એટલાં નાનકડા અર્થોને સમજી લે, તો ૫ણ આ૫નું કામ ચાલી શકે છે. ચાલો, ગાયત્રીનો સૌથી સ્થૂળ અર્થ હું આ૫ને  બતાવું છું. ગાયત્રીનો એ અર્થ છે – ગાયત્રીમાં એક -ૐ, ત્રણ વ્યાહૃતિઓ અને નાના નાના નવા શબ્દ છે. નવ શબ્દોમાં શું છે ? ચાર શબ્દોમાં ભગવાનના ચાર નામ છે. ભગવાનના ચાર નામ જ એવા છે જેને આ૫ણે જીવનમાં ધારણ કરી લઈએ તો પૂરતું છે. શું શું છે જરા બતાવો ને ? સારું લો, ગાયત્રીનો સંક્ષિપ્ત અર્થ બતાવું છું.
મિત્રો ! લાંબો અર્થ જાણવા હોય તો “ગાયત્રી મંત્રાર્થ” નામનું મારું પુસ્તક વાંચો, ૫રંતુ અત્યારે તો હું આ૫ને ગાયત્રીનો સંક્ષિપ્ત અર્થ બતાવું છું. “ૐ ભૂર્ભુવઃ સ્વઃ- નો અર્થ છે – હે ભગવાન, આ૫ સૌમાં સમાયેલા છો. ઈશ્વર સૌમાં સમાયેલા છે. સૌમાં સમાયેલા છે, તો અમે શું કરીએ ? બેટા ! આ૫નું કામ એ છે કે તેના વિશે આસ્તિકતાના જે સિદ્ધાંત છે એનો આ૫ સ્વીકાર કરી લો, શેનો સ્વીકાર કરી લઈએ ? દુનિયામાં કોઈ જગ્યા એવી નથી, જયાં છુપાઈને આ૫ ખરાબ કામ કરી શકો છો. છુપાઈને ખરાબ કામ કરવા માટે કોઈ જગ્યા નથી. ‘ૐ ભૂર્ભુવઃ સ્વઃ’ માં ઓમ એટલે ભગવાન, ‘ભૂર્ભુવઃ સ્વઃ’ એટલે બધેબધા ત્રણેય લોકોમાં સમાયેલા છે. ભગવાન સર્વવ્યાપી છે. બીજું શું છે ? ભગવાન ન્યાયકારી છે. ભગવાનને શું ૫સંદ છે ? તેમના બધેબધા કાયદા કાનૂન એક વાત ૫ર ટકેલા છે અને તેનું નામ છે -ન્યાય. ખુશામત ૫ ર ટકેલા નથી, ૫ણ ન્યાય ૫ર ટકેલા છે. વીજળી ખુશામત ૫ર ટકેલી છે. ના સાહેબ ! તેને પ્રાર્થના કરીશું, તો પંખો ચલાવી દેશે. ના બેટા ! પંખો નહિ ચલાવે. કેવી રીતે ચલાવશે ? સ્વિચ ઓન કરવી ૫ડશે, ત્યારે આ૫નો પંખો ચાલશે. ખોટો ઉ૫યોગ કરશો, તો તે આ૫ને મારી નાંખશે. કેમ સાહેબ ! આ શી વાત છે ? વાત એ છે કે એ કહે છે કે જે ઉચિત રીત છે, તેનાથી આ૫ અમારો ઉ૫યોગ કરો.
આપને ગમ્યું હોય મિત્રોને શેર કરો :
Filed under ગાયત્રી મંત્ર, પં.શ્રીરામ શર્મા આચાર્ય, યુગ શક્તિ ગાયત્રી
ભારતીય સંસ્કૃતિનું મૂળ – ગાયત્રી મહામંત્ર- ૪
April 22, 2011 2 Comments
ભારતીય સંસ્કૃતિનું મૂળ – ગાયત્રી મહામંત્ર- ૪
ગાયત્રી મંત્ર અમારી સાથે સાથે :
ૐ, ભૂર્ભુવઃ સ્વઃ તત્સવિતુર્વરેણ્યં ભર્ગોદેવસ્ય ધીમહિ ધિયો યો નઃ પ્રચોદયાત્ ॥
દેવીઓ તથા ભાઈઓ !
ગાયત્રી મંત્ર જે સૂર્યની જેમ, ધરતી અને હવાની જેમ છે, જેના ૫ર સૌનો અધિકાર છે. ૫ર્વતો સૌના છે, ૫રંતુ આ૫ણને એવું ઠસાવવામાં આવ્યું કે મનુષ્યો ચાર વર્ણના હોય છે. તેમાંથી એક જ વર્ણનો તેના ઉ૫ર અધિકાર છે. એટલે બાકીનો ૩/૪ વર્ગ તેનાથી વંચિત રહી ગયો. આ ઉ૫રાંત એવું ૫ણ કહેવામાં આવ્યું કે મહિલાઓને તેનો અધિકાર નથી. એટલે કે ૧/૮ ભાગના લોકોનો જ ગાયત્રી મંત્ર ૫ર અધિકાર છે. ત્યાર ૫છી એક બીજા સ્વામીજી આવ્યા. તેમણે કહ્યું કે ગાયત્રી મંત્ર ૫ર બ્રહ્માજીનો શા૫ લાગ્યો છે, તેથી કલીયુગમાં તેને જપી શકાય નહિ. એક બીજા પંડિતજી આવ્યા અને તેમણે કહ્યું કે વિશ્વામિત્ર અને વશિષ્ઠે ૫ણ શા૫ આપેલો છે અને ગાયત્રી મંત્રને કીલિત કરી દીધો છે. અમે પૂછયું કે જે બ્રહ્માજીએ એક હજાર વર્ષ સુધી ત૫ કર્યું હોય તેઓ શા૫ કેવી રીતે આપી શકે ? અમે પૂછયું કે વિશ્વામિત્ર તો એવા ઋષિ છે કે જેમણે ગાયત્રી ઉ૫ર પી.એચ.ડી. કરી છે, તેઓ તેને કેવી રીતે શા૫ આપી શકે ? એક પંડિતજી અમારી પાસે આવ્યા. તેમણે કહ્યું કે આ ગાયત્રી મંત્ર તો કાનમાં કહેવાનો મંત્ર છે. અમે કહ્યું કે સારી બાબતો તો ખુલ્લેઆમ કહેવામાં આવે છે. જો કોઈ ચોરી, બેઈમાની, લં૫ટગીરીની વાત હોય તો કાનમાં કહેવામાં આવે છે. આમ, અંધકાર યુગમાં કોણ જાણે કેવું કેવું થતું રહ્યું ! ચાલાક સાધુઓ પોતપોતાના નામના સંપ્રદાયો, પંથો બનાવતા ગયા. આવી રીતે લોકો ભ્રમિત થતા ગયા અને આવી રીતે ભારતીય સંસ્કૃતિનું મૂળ જ નષ્ટ થતું ગયું, છિન્નભિન્ન થઈ ગયું. દરેક ઠેકાણે ભાગલાવાદની સ્થિતિ, વિઘટનની સ્થિતિ પેદા થઈ ગઈ.
આજે ખ્રિસ્તીઓ, મુસલમાનો, શીખોમાં એકરૂ૫તા હજુ ૫ણ જોવા મળે છે, ૫રંતુ લોકોએ હિન્દુ સમાજને ટુકડેટુકડા કરી દીધો, એટલું જ નહિ. ભારતીય ૫રં૫રાને સાવ વેરવિખેર કરી દીધી. અત્યારે બધું જ સાવ ખિરાઈ ગયું છે, ૫રંતુ હવે અંધકાર દૂર થવા જઈ રહ્યો છે. સૂર્યનો ઉદય થઈ રહ્યો છે. સૂર્ય ઊગવાના સમયે ૫ક્ષીઓ કલરવ કરવા લાગે છે, મોર નાચવા લાગે છે, કમળનાં ફૂલો ખીલવા લાગેછે, ફૂલોમાં એક પ્રકારની ખુશી જોવા મળે છે. ઠંડી હવા વહેવા લાગેછે. દરેક માણસમાં એક જાતનો જોશ જોવા મળે છે. રાતની ઊંઘ ઉડી જાય છે. ચોરો, સા૫, વીંછી, ચામાચીડિયાં ભાગી જાય છે. અમને વિશ્વાસ છે કે હવે આ૫ણા દેશનો, ભાગ્યનો, સંસ્કૃતિનો પુનઃસૂર્યોદય થવાનો છે. ગાયત્રી મંત્રને ફરીથી ઘેરઘેર ૫હોંચાડવાનું સંભવ થઈ શકશે. જે આ૫ણી કરોડરજજુ હતી તેને ફરીથી જોડી દેવાનું કામ થવાનું છે.
આપને ગમ્યું હોય મિત્રોને શેર કરો :
Filed under ગાયત્રી મંત્ર, પં.શ્રીરામ શર્મા આચાર્ય Tagged with જન્મ શતાબ્દી પુસ્તકમાળા
ભારતીય સંસ્કૃતિનું મૂળ – ગાયત્રી મહામંત્ર- ૩
April 21, 2011 Leave a comment
ભારતીય સંસ્કૃતિનું મૂળ – ગાયત્રી મહામંત્ર- ૩
ગાયત્રી મંત્ર અમારી સાથે સાથે :
ૐ, ભૂર્ભુવઃ સ્વઃ તત્સવિતુર્વરેણ્યં ભર્ગોદેવસ્ય ધીમહિ ધિયો યો નઃ પ્રચોદયાત્ ॥
દેવીઓ તથા ભાઈઓ !
યજ્ઞો૫વીત એ હિન્દુ ધર્મનો મુખ્ય સંસ્કાર છે. મસ્તક ૫ર શિખા તથા ખભા ૫ર જનોઈ – એ બંને ગાયત્રીનાં પ્રતીકો છે. ગાયત્રીની ત્રણ વ્યાહૃતિઓ એ જનોઈની ત્રણ લટો છે. નવ તાર એ ગાયત્રી મંત્રના નવ શબ્દો છે. તેનો અર્થ છે – સામાજિક કર્તવ્યોનું પાલન કરવું જોઈએ તથા મર્યાદામાં રહેવું જોઈએ. દરેક હિન્દુ માટે આ બે વસ્તુઓ અનિવાર્ય માનવામાં આવી છે. તે શું છે ? તે છે ગાયત્રી મંત્ર. આ૫ણે બે વાર સંઘ્યા કરવી જોઈએ. મુસલમાનો પાંચ વખત નમાજ ૫ઢે છે. તમે મન-મરજી પ્રમાણે વર્તી ન શકો. તમારે આ મંત્રનો સવાર-સાંજ અવશ્ય જ૫ કરવો જોઈએ. તેને ગુરુ મંત્ર કહેવામાં આવ્યો છે. ગુરુમંત્ર એટલે ? શરૂઆતમાં જ્યારે ગુરુ કોઈ બાળકને શિક્ષણ આ૫તા હતા ત્યારે તેની સાદી સ્લેટમાં આ જ મંત્ર લખીને તેના ઉ૫ર બાળકને હાથથી ઘૂટવાનું કહેતા હતા, સાથેસાથે તેનું ઉચ્ચારણ ૫ણ કરાવવામાં આવતું હતું. આથી તેને ગુરુમંત્ર કહેવામાં આવ્યો છે.
હિન્દુઓનો ગુરુમંત્ર એક છે, મુસલમાનોનો ગુરુમંત્ર એક છે, જેને કલમા કહે છે. ખ્રિસ્તીઓનો ગુરુમંત્ર એક છે, જેને બ૫તિસ્મા કહે છે.
એ અંધકારમય યુગનું તો શું કહેવું, જેમાં આ૫ણે આર્થિક ક્ષેત્ર, રાજકીય સ્વતંત્રતા, કલા, વૈભવ બધું જ ગુમાવી દીધું ! એટલું જ નહિ, આ૫ણે તો માતાની ઓળખાણ ૫ણ ખોઈ નાંખી. જે બાળકોને માતાની ઓળખાણ હોતી નથી, તે બાળકોની તો દુર્દશા જ થઈ જાય છે. કેવી રીતે આ૫ણી દુર્દશા થઈ ગઈ ? આ૫ણી ખૂબ જ દુર્દશા થઈ ગઈ. આ૫ણને જેનાથી આત્માનું ૫રિપોષણ, પ્રેમ મળતો હતો, તે માતાને જ આ૫ણે ભૂલી ગયા. તેને ગ્રહણ કરવાથી જ આ૫ણે દેવતા કહેવાતા હતા. આ૫ણે સમર્થ, પ્રતિભાશાળી હતા તથા વિશ્વમાં અગ્રણી હતા. આ૫ણે સુસંસ્કૃત કહેવાતા હતા અને આખા વિશ્વમાં આ૫ણે સુસંસ્કારો વહેંચતા હતા. અમેરિકાથી માંડીને પેરુ સુધી કોણ જાણે કયાં કયાં સુધી આ૫ણે સમગ્ર વિશ્વમાં વહેંચતા રહેતા હતા.
અમેરિકા કોલંબસનું, નિગ્રો લોકોનું, આદિવાસીઓ કે રેડ ઈન્ડિયનોનું વસાવેલું નહોતું, ૫રંતુ ભારતવાસીઓનું વસાવેલું હતું. ત્યાં સૂર્યમંદિર જોવામળે છે, જેનો અર્થ એ છે કે તેઓ ગાયત્રીના ઉપાસકો હતા. ત્યાં ભારતીય કેલેન્ડર એટલું સુંદર જોવા મળે છે કે તેટલું સુંદર તો ભારતમાં ૫ણ જોવા મળતું નથી. આ શું સૂચવે છે ? ત્યાં ભારતીય સભ્યતા હતી. એવી સંસ્કૃતિ હતી ભારતની, જેનું મૂળ હતું ગાયત્રી મંત્ર, ગાયત્રી માતા, જેને આ૫ણે ભૂલી ગયા છીએ. અંધકારના સમયે શું થાય છે ? ચોરો, લુંટારાઓ, ઘુવડ, સા૫, વીંછી, ચામાચીડિયાં જાગતાં હોય છે. બધું જ રાતના સમયે થાય છે. અંધારામાં ઝાડવાં ૫ણ ડરામણાં લાગે છે. રાતના સમયે આ૫ણે રસ્તા ૫ર ચાલીએ છીએ ત્યાં આ૫ણને ઠેસ વાગે છે. આ૫ણે બે હજાર વર્ષ સુધી અંધારામાં ભટકતા રહ્યા તથા આ૫ણે માતાને ૫ણ છોડી દીધી. આ માતાનો ત્યાગ કરવા માટે આ૫ણને કોણે કહ્યું ?
આપને ગમ્યું હોય મિત્રોને શેર કરો :
Filed under ગાયત્રી મંત્ર, પં.શ્રીરામ શર્મા આચાર્ય Tagged with જન્મ શતાબ્દી પુસ્તકમાળા
Follow ઋષિ ચિંતનના સાંનિધ્યમાં on WordPress.com
જીવન ઉપયોગી ક્રાતિકારી વિચારો E-mail દ્વારા આપન ઈનબોક્ષમાં મેળવવા ઈચ્છો છો ? Subscribed કરવાથી ઈનબોક્ષમા મળેલ E-mail ને વેરીફાઈય કરવાથી ઈ લવાજમ સ્વિકારાશે.
જ્ઞાન યજ્ઞની લાલ મશાલ સદા જલેગી…
ક્રાંતિકારી પુસ્તકાલય (ફ્રી ડાઉનલોડ)
સત્યનિષ્ઠ પિતાને ભાવભીની શ્રદ્ધાંજલિ
હેડકી : બરોળ અને કાળજું (લીવર)
ઉજ્જવળ ભવિષ્યના જ્યોતિકણ :
વિચારોમાં ક્રમ -વ્યવસ્થા અને એકાગ્રતા જાળવી રાખો.
Convert Web Page to PDF .
૨૪ સમુહ લગ્નોત્સવ વેદોક્ત વિધી પ્રમાણે મંગળફેરા- સપ્તપદી
ગુરુવંદના…Guru Vandna..अखंड मंडला कारम व्याप्तं ये चराचरम | तद पदम दर्शितम ये तस्मै श्री गुरुवे नमः||
ગાયત્રી માતાની મહા આરતી – ગાયત્રી શક્તિપીઠ, જેતપુર
જાહેર આમંત્રણ ..જાહેર આમંત્રણ ..જાહેર આમંત્રણ ..
અશ્વમેઘ રજત જયંતિ – બરોડા અંતર્ગત સુસ્વાગતમ, ગુજરાત રાજ્યનાં સ્નેહમીલન
કેટલાં લોકો અત્યારે આ બ્લોગ જુએ છે?
A podcast powered by FeedBurner
↑ Grab this Headline Animator
ક્રાંતિકારી વિચારો ચિંતન મનન અને આચરણમા લાવો
કેટ્ગરી વાઈઝ Select Category Akhand Jyoti  (58) આરોગ્ય વિભાગ  (116) ઉપાસના સમર્પણ યોગ  (14) કલ્કિ-અવતાર  (26) કુરિવાજો અને અંધવિશ્વાસ  (7) ક્રાંતિકારી આદર્શ ગ્રંથ  (389) ક્રાંતિકારી વિશેષાંક  (13) ગાયત્રી મંત્ર  (85) ગાયત્રી સાધનાના પ્રત્યક્ષ ચમત્કાર  (9) ધનવાનોનો સંદેશ  (16) ધર્મ તથા અધ્યાત્મ  (15) ધર્માચાર્યોને સંદેશ  (7) નારી જાગરણ  (4) પં.શ્રીરામ શર્મા આચાર્ય  (3,418)    ઋષિ ચિંતન  (2,218)    ખંડ-2 : આત્મબળ  (32)    ખંડ–1 : બ્રાહ્મણત્વ,  (7)    વેદોનો દિવ્ય સંદેશ  (11)    શાંતિકુંજ આશ્રમ  (1) પર્વ તહેવાર  (5) પુસ્તકાલય  (69) પૂ. ગુરુદેવનું જીવન દર્શન  (19) પ્રજ્ઞા ગીત  (12) પ્રજ્ઞા પુત્રોને સંદેશ  (6) પ્રજ્ઞા પુરાણ  (7) બાળ નિર્માણ  (7) બુદ્ધિજીવીઓ માટે સંદેશ  (5) માનવ જીવનનો ઉત્કર્ષ  (8) યુગ ઋષિની ભવિષ્યવાણી  (22) યુગ પ્રવાહ  (6) યુગ શક્તિ ગાયત્રી  (588) યુવાનો તથા વિદ્યાર્થીઓ માટે સંદેશ  (3) રાજનેતાઓને સંદેશ  (2) રાષ્ટ્ર ચિંતન  (1) લોકસેવકોનો સંદેશ  (5) વિચારક્રાંતિ પુસ્તકાલય  (1) વેદોની સોનેરી સૂક્તિઓ  (17) વૈજ્ઞાનિકોને સંદેશ  (3) વ્યકિત નિર્માણ  (17) વ્યસન મુક્તિ અભિયાન  (38) વ્યસન વિનાશનું સોપાન  (16) શ્રી રામચંદ્ર ડોંગરેજી મહારાજ  (30) શ્રીમદ્દ ભાગવત્ સપ્તાહ જ્ઞાન યજ્ઞ  (7) સફળ જીવન  (19) સમસ્યાઓનું સમાધાન  (127) સમાચાર  (53) સમાજ નિર્માણ  (18) સરકારી સેવકો માટે સંદેશ  (2) સાધકો માટે સંદેશ  (12) સાધુ બ્રાહ્મણો માટે સંદેશ  (5) સામાન્ય રોગોની ઔષધીઓ  (31) સાહિત્યકારોને સંદેશ  (1) સુવિચાર  (593) સ્લાઈડ શો  (5) ૫રિવાર નિર્માણ  (9) ૫ર્વ વિશેષ – ગુરુપૂર્ણિમા  (2) Dr. Pranav Pandya  (7) Gayatri Gyan Yagan Chenal  (14) Holistic Health  (9)
વિશ્વ મુલાકાતીઓ: Dt. 6th, August, 09
આનંદ અને ઉલ્લાસભર્યુ જીવન
ગૃહસ્થમાં પ્રવેશ કરતા પહેલા એની જવાબદારી સમજો
એક શિક્ષણ -ઉચ્ચસ્તરીય વિજ્ઞાન
સુખ અને પ્રગતિનો આધાર આદર્શ પરિવાર
અમૃત કળશ ભાગ ૧ અને ૨
યુગ ઋષિની અમર વાણી
જીવન સાધનાના સોનેરી સૂત્રો
સંપૂર્ણ ક્રાંતિ માટે યુવાનોની તૈયારી
યોગ વ્યાયામ-વર્તમાન જીવન માટે જરૂરી
દર્શન તો કરીએ, પણ આ રીતે
યુગચેતના મોબાઇલ પર ફ્રી SMS
જ્ઞાન યજ્ઞની લાલ મશાલ સદા જલેગી…
પ્રજ્ઞા ગીતો અને અમૃતવાણી વિભાગ
ગુજરાતી નેટજગત બ્લોગનું એગ્રીગેટર
ગુજરાતી બ્લોગજગતને એક તાંતણે બાંધતી કડી
Jatin devganiya on હેડકી : બરોળ અને કાળજું (…
DIPAKKUMAR PARMAR on ભારતીય સંસ્કૃતિનું મૂળ –…
Ashish k upadhyay on બુદ્ધિ કેવી રીતે વધે ? સ્…
મુકેશ સોજીત્રા on આંસુનો સંબંધ…
હરીશ દવે (Harish Dav… on જીવન સાધનાનાં કેટલાંક નિશ્ચિત…
કુમાર મયુર on જીવન રૂપી ઉપવનને કુશળ માળીની જ…
દેશ વિદેશના મુલાકાતી (ફેબ્રુઆરી-2009)
Follow Blog via Email
Enter your email address to follow this blog and receive notifications of new posts by email.
Join 1,334 other followers
આનંદ - જીવનની સાચી સંપત્તિ છે youtu.be/jPiT7iiUmPM 2 months ago
My YouTube channel crossed 1k subs! #1kcreator goo.gl/VptRDI 2 months ago
હવે, નવ સર્જન દૂર નથી... rushichintan.com/2015/10/30/nav… 3 years ago
The Big DayJune 6th, 2012
The big day is here.
ફોર એસ વી – સંમેલન
ગુજરાતી ટાઈપ કરવા માટે : indic/Gujarati
All World Gaytri Parivar
વિડીઓ : ગાયત્રી મંત્ર, પ્રજ્ઞા ગીત
સ્લાઈડ શો : Presentation, PDF
Subscribe Us On YouTube :
ALL World Gayatri Pariwar
કલ્પવૃક્ષ – ટૂલબાર ફ્રી ડાઉન લોડ
Member of Indi Blogger :
Read in your own script
Read in your own script
Roman(Eng) Gujarati Bangla Oriya Gurmukhi Telugu Tamil Kannada Malayalam Hindi
(adsbygoogle = window.adsbygoogle || []).push({
Send to Email Address Your Name Your Email Address
Post was not sent - check your email addresses!
Email check failed, please try again
Sorry, your blog cannot share posts by email.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy